Isch also nume na d'fraag blibe wohii. Wänn ich wiiter sötti i minere firma chöne schaffe dänn gits nume eis: Schwede. Mir händ dänn glueget was mer wo überchämted und händ dänn am schluss e  mietwohnig zimli im zentrum vo Helsingborg gfunde. Helsingborg lit grad uf de isebahnlinie wo vo Malmö im süde uf Göteborg im norde gaht, und d'Simi muen uf Halmstad (vor Göteborg) und uf Göteborg sälber go studiere. Ev au na uf Malmö. Und ich chan mit em velo in hafe abe sause, d'fähri näh (20min) bis uf DK, und det de zug (15min) und dänn namal 5min velo fahre bis is gschäft.